คือผมปวดท้องครับ ปวดจุกๆตรงรอบๆสะดือ มื้อเที่ยงผมทาน หมูกระทะ กับ น้ำอัดลมครับ มื้อเย็นก็หมูกระทะ กับน้ำอัดลม (น้ำอัดลมประมาณ 3-4 ขวด ) ( ผมทานหมูกระทะผมจะชอบท้องเสียนะครับ) พอก่อนนอนผมมีอาการเจ็บท้องมาก เจ็บตรงรอบๆสะดือ บางทีก็ปวดซ้าย ปวดขวา ครับ คืนนั้นผมถ่ายประมาณ 5-6 รอบ พอตื่นมา ก็ยังปวดท้องอยู่ครับ ปวดทางขวาด้วยครับ ผมอยากทราบว่า ต้องรักษาและทำอย่างไรต่อไปครับ ขอบครับ
สวัสดีค่ะ อาการปวดท้องรอบๆ สะดือ รวมถึงปวดข้างซ้ายและขวา ร่วมกับมีอาการถ่ายอุจจาระไป 5-6 ครั้ง น่าจะเกิดจากอาหารเป็นพิษ หรือลำไส้อักเสบเฉียบพลันจากการติดเชื้อ ซึ่งเชื้อโรคอาจมามาจากการกินอาหารหรือดื่มน้ำที่ไม่สะอาด หรือจากมือหรือภาชนะที่ใส่อาหารและน้ำดื่มไม่สะอาดในเบื้องต้น ให้พยายามดื่มน้ำสะอาดให้มาก และดื่มน้ำเกลือแร่ร่วมด้วย ส่วนอาหาร ควรทานเฉพาะอาหารอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และหลีกเลี่ยงอาหารรสจัด เพราะจะยิ่งทำให้ถ่ายมากขึ้น รวมถึงไม่ดื่มชา กาแฟ น้ำอัดลม และแอลกอฮอล์ค่ะ หากมีอาการปวดท้องแบบบิด ก็อาจทานยาแก้ปวดท้อง เช่น hyoscine butylbromide (ไฮออสซีน บิวทิลโบรไมด์) เป็นต้นแต่หากยังมีถ่ายอุจจาระบ่อย ถ่ายปริมาณมาก หรืออาหารปวดท้องเป็นรุนแรงขึ้น หรือมีไข้ขึ้น ก็ควรรีบไปพบแพทย์เพื่อรักษาค่ะ